wannaphong/clean_thaiwikipedia huggingface dataset:
# ภูเขาโต๊ะ
ภูเขาโต๊ะ  เป็นภูเขาที่มีด้านบนสุดหรือยอดเขาราบเรียบดูแลดูเหมือนโต๊ะ ตั้งอยู่ทางตอนเหนือของเมืองเคปทาวน์ ในประเทศแอฟริกาใต้ มีความยาวประมาณ 2 กิโลเมตร สูง 1,086 เมตรจากระดับน้ำทะเลปานกลาง เป็นส่วนหนึ่งของอุทยานแห่งชาติภูเขาโต๊ะ และรวมอยู่ในภูมิภาคเคปฟลอรัล ซึ่งได้ขึ้นทะเบียนเป็นมรดกโลกทางธรรมชาติของแอฟริกาใต้เมื่อปี ค.ศ. 2004

ปัจจุบันมีการบริการกระเช้าไฟฟ้าขึ้นสู่ยอดเขา ซึ่งจุผู้โดยสารได้ครั้งละ 65 คน และหมุนรอบแบบ 360 องศา เพื่อให้ผู้โดยสารได้ชมทิวทัศน์ได้อย่างเต็มที่ บนยอดเขามีพรรณพืชนานาชนิด และหลายชนิดเป็นพืชถิ่นเดียวที่ไม่มีในที่อื่นของโลก

ในปี ค.ศ. 2011 ภูเขาโต๊ะได้รับเลือกให้เป็นเจ็ดสิ่งมหัศจรรย์ทางธรรมชาติของโลกยุคใหม่ร่วมกับป่าแอมะซอน ในหลายประเทศของอเมริกาใต้, เกาะเชจู ของเกาหลีใต้, อ่าวหะล็อง ของเวียดนาม และอุทยานแห่งชาติแม่น้ำใต้ดินปูเวร์โตปรินเซซา ของฟิลิปปินส์ เป็นต้น
# หลอดเลือดแดงสารอาหาร
หลอดเลือดแดงสารอาหาร  โดยปกติมักจะยึดโยงไปกับหลอดเลือดดำหนึ่งหรือสองเส้น ทำหน้าที่ลำเลียงสารอาหารและธาตุจำเป็นต่อกระดูก แตกสาขาตามเยื่อกระดูกไปตลอดแนวยาวของไขกระดูก หลอดเลือดแดงสารอาหารเป็นหลอดเลือดที่เห็นได้ชัดเจนที่สุดของกระดูก

แหล่งข้อมูลอื่น
# เจ็ดสิ่งมหัศจรรย์ทางธรรมชาติของโลกยุคใหม่
เจ็ดสิ่งมหัศจรรย์ทางธรรมชาติของโลกยุคใหม่  เป็นสถานที่เจ็ดแห่งทางธรรมชาติของโลก ที่ได้รับการเลือกด้วยการลงคะแนน ให้เป็นสิ่งมหัศจรรย์ของโลกทางธรรมชาติยุคใหม่เจ็ดแห่ง โดยมูลนิธิเจ็ดสิ่งมหัศจรรย์ของโลกทางธรรมชาติ ประกาศผลทางเว็บไซต์ของมูลนิธิในเวลามาตรฐานสากล 11:00 น. ของวันที่ 11 พฤศจิกายน ค.ศ. 2011

โดยคัดเลือกมาจากสถานที่ 440 แห่งทั่วโลกใน 220 ประเทศ แล้วคัดเลือกให้เหลือ 77 แห่ง 28 แห่ง และสุดท้ายคัดเลือกให้เหลือเจ็ดแห่ง โดยมีหลายแห่งที่ได้รับการเสนอชื่อมาแต่ไม่ได้รับการเลือก เช่น เกรตแบร์ริเออร์รีฟ ทางชายฝั่งตะวันออกของออสเตรเลีย, ยอดเขาคิลิมันจาโร ในแทนซาเนีย, ทะเลเดดซี ในอิสราเอล และแกรนด์แคนยอน ในสหรัฐอเมริกา เป็นต้น

ผู้ชนะ
 สถานที่ ประเทศ ภาพ ป่าแอมะซอน และ แม่น้ำแอมะซอน  โบลิเวีย,  บราซิล,  โคลอมเบีย,  เอกวาดอร์,  เฟรนช์เกียอานา,  กายอานา,  เปรู,  ซูรินาม,  เวเนซุเอลา 100px เกาะเชจู  เกาหลีใต้ 100px อ่าวหะล็อง  เวียดนาม 100px น้ำตกอีกวาซู (อุทยานแห่งชาติ)  อาร์เจนตินา,  บราซิล 100px อุทยานแห่งชาติแม่น้ำใต้ดินปวยร์โตปรินเซซา  ฟิลิปปินส์ 100px เกาะโกโมโด (อุทยานแห่งชาติ)  อินโดนีเซีย 100px ภูเขาโต๊ะ (อุทยานแห่งชาติ)  แอฟริกาใต้ 100px
อ้างอิง

แหล่งข้อมูลอื่น
 เว็บไซต์มูลนิธิเจ็ดสิ่งมหัศจรรย์ของโลกทางธรรมชาติยุคใหม่ 

category:เจ็ดสิ่งมหัศจรรย์ของโลก
# พระแสงของ้าวเจ้าพระยาแสนพลพ่าย
พระแสงของ้าวเจ้าพระยาแสนพลพ่าย หรือ พระแสงของ้าวแสนพลพ่าย เป็นหนึ่งในพระแสง (อาวุธ) ซึ่งเป็นตัวแทนแห่งอำนาจขององค์พระมหากษัตริย์ และทุกคนต่างทราบว่าเมื่อกษัตริย์ได้พระราชทานแก่ใครคนหนึ่ง นั่นย่อมหมายความว่า บุคคลนั้นได้รับพระราชทานอำนาจส่วนหนึ่งในการควบคุมอาณาเขตของเขาด้วยศาสตรา ในฐานะที่เป็นสัญลักษณ์ซึ่งผ่านการพิสูจน์แล้วNattikarn J.(n.d) Sword ; Royal weaponry. Retrieved from http://emuseum.treasury.go.th/article/369-ratsattra.html 

พระแสงของ้าวนี้เป็นอาวุธที่รู้จักกันดี โดยได้มีการนำมาใช้ในยุทธการที่หนองสาหร่าย

“สมเด็จพระนเรศวรมหาราชทรงช้างศึกนามเจ้าพระยาไชยานุภาพเข้าหามังกะยอชวาที่ 1 แห่งตองอู ในเพลาทำศึกด้วยการฝ่าดงของเหล่าทหารแห่งอริราชศัตรู เมื่อช้างทรงของทั้งสองพระองค์เผชิญหน้ากัน ผู้นำทัพทั้งสองต่างก็ทรงยืนบนหัวช้างแล้วเซถลาเข้าหากันด้วยพระแสงดาบและพระแสงหอก มีการกล่าวกันว่า ทหารของทั้งสองฝ่ายต่างหยุดต่อสู้เพื่อเฝ้ามองผู้นำสองพระองค์ซึ่งสำแดงเดชด้วยความตื่นเต้น ในที่สุด พระแสงได้ตัดผ่านพระวรกายจากพระอังสา (ไหล่) ถึงพระโสณี (สะโพก) และฝ่ายสยามเป็นผู้มีชัยในวันดังกล่าว ครั้นเมื่อปราศจากผู้นำ ทัพพม่าจึงหยุดการต่อสู้และร่นถอยกลับไปยังเมืองพะโค ส่วนสมเด็จพระนเรศวรมหาราชได้รับการเทิดพระเกียรติเป็นวีรกษัตริย์ไทย และวันที่ทำศึกดังกล่าว (18 มกราคม) ได้มาเป็นวันหยุดประจำชาติที่มีการเฉลิมฉลองในแต่ละปี ในฐานะของวันกองทัพไทย”Thai National Hero King Naresuan (n.d). In Seetefl. Retrieved March 9, 2016, from http://seetefl.com/king-naresuan-thai-hero/

ส่วนของ้าวที่ใช้ทำสงครามยุทธหัตถีที่หนองสาหร่าย ก็ได้รับพระราชทานนามเป็นเจ้าพระยา (ซึ่งหมายถึงตำแหน่งสูงสุดของขุนนางสยาม) แสนพลพ่าย (ซึ่งหมายถึงเหล่าศัตรูที่เป็นฝ่ายปราชัยนับพัน)The importance name (2007, 3 June). In Bloggang. Retrieved March 9, 2016, from http://www.bloggang.com/mainblog.php?id=plarbpluem&month=03-06-2007&group=3&gblog=2 

ของ้าวศึกนี้มีลักษณะพิเศษ โดยเป็นการนำตะขอและใบมีดมาใช้รวมกัน ซึ่งยังมีการใช้งานเฉพาะเมื่อทรงช้างแล้วเผชิญหน้ากับอีกฝ่าย ในอดีตที่ผ่านมา ผู้ที่นำมาใช้ต้องผ่านการฝึกฝนด้วยวิธีการแบบดั้งเดิมของไทย ในฐานะยุทธวิธีประจำตำแหน่งระดับสูงThai ancient weapon (n.d.). In Strikebacktactics. Retrieved March 9, 2016, from http://strikebacktactics.com/forums/index.php?topic=297.5;wap2

“ใบมีดของ้าวนั้นมีความคม และได้รับการพิจารณาว่าสร้างขึ้นมาจากเหล็กกล้า ส่วนด้ามจับทำมาจากโลหะหรือไม้เนื้อแข็ง ที่เคลือบด้วยทองกับไม้สนชั้นดี”Royal weaponry of Siam (2010, 18 May). In kingdom-Siam. Retrieved 9 March 2016, from http://www.kingdom-siam.org/convention-a-g.html
# พัน เหว่ย์ปั๋ว
วิลเบอร์ พัน หรือ พัน เหว่ย์ปั๋ว  (ชื่อภาษาอังกฤษ: Wilber Pan, Will Pan, Pan Weibo) เป็นนักร้องและนักแสดงชาวไต้หวันที่โด่งดัง

ประวัติ 
พันเหว่ย์ปั๋ว หรือ วิล พัน เกิดเมื่อวันที่ 6 สิงหาคม ค.ศ.1980 ปัจจุบันอายุ 36 ปี เกิดที่รัฐเวสต์เวอร์จิเนีย ในสหรัฐอเมริกา พออายุได้ 7 ขวบเขาก็ย้ายมาอยู่ที่ไต้หวัน แล้วก็เข้าเรียนที่โรงเรียนนานาชาติ ไทเป อเมริกัน และจบการศึกษาในปี 1999 จากนั้นก็ไปเรียนต่อระดับอุดมศึกษาที่ California Polytechnic State University
ในปี 2000 พันเหว่ย์ปั๋วมีโอกาสเข้าร่วมการแข่งขันร้องเพลงของ NMG และ BMG ที่ลอสแอนเจลิส สหรัฐอเมริกา และได้รับรางวัลบุคลิกภาพยอดเยี่ยม ต่อมาในปี 2001 เขาก็เดินทางกลับไต้หวันมาชิมลางงานละครเรื่องแรก 《麻辣鲜师》　ซึ่งเรื่องนี้พันเหว่ย์ปั๋วได้รับเสียงตอบรับดีมาก จากนั้นเขาก็มีโอกาสทำอัลบั้มเพลงชุดแรก 《壁虎漫步》 พันเหว่ย์ปั๋วนับว่าเป็นนักร้องไต้หวันที่มีผลงานเพลงออกมาอย่างสม่ำเสมอเลยทีเดียว โดยเพลงที่สร้างชื่อให้กับเขามากที่สุดก็คือเพลง “ปู้เต๋อปู้อ้าย” 《不得不爱》　นอกจากร้องเพลงเล่นละครแล้ว พันเหว่ย์ปั๋วก็เคยเป็น VJ ให้กับ Channel V ด้วย

ผลงานเพลง

อัลบั้มเดี่ยว
 Gecko Stroll / 壁虎漫步 - December 20, 2002
 Pass Me The Mic / 我的麥克風 - September 19, 2003
 Wu Ha - September 03, 2004
 Expert / 高手 - July 08, 2005
 Freestyle Remix / 潘瑋柏混音2005 - December 16, 2005
 Around the World / 反轉地球 - June 23, 2006
 Play It Cool / 玩酷 - September 14, 2007
 Will's Future / Will's未來式 (2CD+DVD) - July 18, 2008

เพลงประกอบละคร
 我對天空說 (Wo Dui Tian Kong Shuo), insert song for The Kid from Heaven (2006)
 我不怕 (Wo Bu Pa), insert song for My Secret Garden (2003)
 How Are You, insert song for Love Train (2003)
 我的秘密花園電視原聲 Secret Garden Original Television Soundtrack — 2003
Track 3 — 我不怕 Wo Bu Pa (I'm Not Afraid)
 心動列車電視原聲 Love Train Original Television Soundtrack — 2003
Track 5 — How Are You
 天堂來的孩子電視原聲 The Kid from Heaven Original Television Soundtrack — 2006
Track 4 — 我對天空說 Wo Dui Tian Kong Shuo (I Told The Sky)
 不良笑花电视原带 Miss No Good Television Soundtrack ---- 2008

ผลงานด้านการแสดง

ละคร
 The Bad Campus Belle(2008)
 Love Train(2003)

ผลงานอื่นๆ

ทีวีโชว์
 V式會社
 La Mode News (TVBS-G) 

โฆษณา
 Nike 
 SUZUKI SOLIO
 Nokia 
 samsung 
ฯลฯ

บรรณานุกรม
# โพแทสเซียมไซยาไนด์
โพแทสเซียมไซยาไนด์  มีสูตรเคมีคือ KCN มีลักษณะเป็นของแข็งผลึกสีขาว ละลายน้ำได้ดีมาก มักใช้ในอุตสาหกรรมเหมืองแร่ทอง การสังเคราะห์ทางอินทรีย์และการชุบโลหะด้วยไฟฟ้า โพแทสเซียมไซยาไนด์มีความเป็นพิษสูงมาก มีกลิ่นจาง ๆ คล้ายอัลมอนด์ แต่การได้กลิ่นนี้ขึ้นอยู่กับลักษณะทางพันธุกรรม และมีบันทึกจากผู้ที่ฆ่าตัวตายด้วยสารนี้ว่ามีรสฉุนแสบลิ้น

 การผลิต 
ก่อนปี ค.ศ. 1900 โพแทสเซียมไซยาไนด์ได้จากการสลายโพแทสเซียมเฟอร์โรไซยาไนด์ ดังสมการ:

K4[Fe(CN)6] → 4 KCN + FeC2 + N2

ต่อมาได้จากการผสมไฮโดรเจนไซยาไนด์กับสารละลายในน้ำ 50% ของโพแทสเซียมไฮดรอกไซด์ แล้วทำให้ระเหยในสุญญากาศ:Pradyot Patnaik. Handbook of Inorganic Chemicals. McGraw-Hill, 2002, ISBN 0-07-049439-8
HCN + KOH → KCN H2O

ประมาณการว่ามีการผลิตโพแทสเซียมไซยาไนด์ 50,000 ตันต่อปีAndreas Rubo, Raf Kellens, Jay Reddy, Joshua Wooten, Wolfgang Hasenpusch "Alkali Metal Cyanides" in Ullmann's Encyclopedia of Industrial Chemistry 2006 Wiley-VCH, Weinheim, Germany. 

 ความเป็นพิษ 

โพแทสเซียมไซยาไนด์เป็นสารยับยั้งการหายใจระดับเซลล์และยับยั้งปฏิกิริยาออกซิเดทีฟฟอสโฟรีเลชัน ทำให้ร่างกายไม่สามารถสร้างพลังงานและเกิดภาวะเลือดเป็นกรดแล็กติก ผิวหนังเกิดผื่นแดงเนื่องจากเนื้อเยื่อไม่สามารถใช้ออกซิเจนจากเลือดได้ ต่อมาผู้ป่วยจะหมดสติและอาจมีภาวะชัก และจะเสียชีวิตจากภาวะพร่องออกซิเจน

ขนาดของโพแทสเซียมไซยาไนด์ที่ทำให้เสียชีวิตอยู่ที่ 200–300 มิลลิกรัมJohn Harris Trestrail III. Criminal Poisoning - Investigational Guide for Law Enforcement, Toxicologists, Forensic Scientists, and Attorneys (2nd edition). pg 119 ช่วงเวลาของการออกฤทธิ์ขึ้นอยู่กับความเป็นกรดในกระเพาะอาหารที่จะเปลี่ยนโพแทสเซียมไซยาไนด์เป็นไฮโดรเจนไซยาไนด์

โพแทสเซียมไซยาไนด์ใช้ในการกระทำอัตวินิบาตกรรมของบุคคลในประวัติศาสตร์หลายคน เช่น แอร์วิน รอมเมิล, เอฟา เบราน์, โยเซฟ เกิบเบลส์, ไฮน์ริช ฮิมม์เลอร์, แฮร์มันน์ เกอริงและแอลัน ทัวริง

โพแทสเซียมไซยาไนด์สามารถขจัดความเป็นพิษได้ด้วยไฮโดรเจนเพอร์ออกไซด์ [H2O2 ] หรือสารละลายโซเดียมไฮโปคลอไรต์ [NaOCl] ดังสมการ:
 KCN + H2O2 → KOCN + H2O
# มอซซาเรลลาควาย
thumb|280px|ควายในฟาร์มแห่งหนึ่งในแขวงเปสตุม
thumb|280px|สลัดคาปรี ประกอบด้วยมอซซาเรลลา มะเขือเทศ และใบโหระพา ราดน้ำมันมะกอก
มอซซาเรลลาควาย  คือมอซซาเรลลาที่ผลิตจากน้ำนมของควายบ้านพันธุ์เมดิเตอร์เรเนียนอิตาลี ถือเป็นผลิตภัณฑ์ดั้งเดิมของแคว้นคัมปาเนีย (โดยเฉพาะจังหวัดคาแซร์ตาและซาแลร์โน) ทางภาคใต้ของประเทศอิตาลี

คำว่ามอซซาเรลลาแผลงมาจากคำกริยาหรือกระบวนการที่เรียกว่า "มอซซาเร"  ซึ่งหมายถึง "ตัดด้วยมือ" แยกออกจากลิ่มน้ำนม แล้วเสิร์ฟเป็นชิ้นเล็ก ๆ หรือกล่าวอีกนัยหนึ่งก็คือกระบวนการตัดลิ่มน้ำนมแล้วขึ้นรูปเป็นลูกกลมเล็ก มอซซาเรลลาควายเป็นที่ชื่นชอบเนื่องจากเนื้อสัมผัสที่ยืดหยุ่นและความหลากหลายในการนำไปรับประทาน บ่อยครั้งได้รับสมญานามว่าเป็น "ราชินีแห่งตำรับอาหารเมดิเตอร์เรเนียน", "ทองคำสีขาว" หรือ "ไข่มุกบนโต๊ะอาหาร" 

มอซซาเรลลาควายที่วางจำหน่ายในชื่อ "มอซซาเรลลาควายคัมปาเนีย"  ได้รับการขึ้นทะเบียนการควบคุมการตั้งชื่อจากแหล่งกำเนิด  และตั้งแต่ปี พ.ศ. 2539 ก็ได้รับการคุ้มครองภายใต้แผนการการคุ้มครองการตั้งชื่อจากแหล่งกำเนิด (Protected Designation of Origin) ของสหภาพยุโรป การคุ้มครองเหล่านี้กำหนดให้มอซซาเรลลาควายที่จะใช้ชื่อดังกล่าวต้องผลิตตามสูตรดั้งเดิมในท้องที่เฉพาะแห่งของแคว้นคัมปาเนีย, ลัตซีโย, ปุลยา และโมลีเซเท่านั้น

  ประวัติ 
ข้อถกเถียงเกี่ยวกับความเป็นมาของควายในอิตาลียังไม่เป็นที่ยุติ มีทฤษฎีหนึ่งกล่าวว่า ชาวกอทเป็นผู้นำควายเอเชียเข้าไปยังอิตาลีระหว่างการอพยพในช่วงยุคกลางตอนต้น อย่างไรก็ตาม กลุ่มธุรกิจสัมพันธ์เพื่อการคุ้มครองเนยแข็งมอซซาเรลลาควายคัมปาเนีย  ระบุว่า "สมมุติฐานที่เป็นไปได้มากที่สุด" คือ ชาวนอร์มันเป็นผู้นำควายจากเกาะซิซิลีเข้าสู่คาบสมุทรอิตาลีในราวปี ค.ศ. 1000 โดยในขณะนั้นชาวอาหรับได้นำควายเข้าไปเลี้ยงในเกาะซิซิลีอยู่ก่อนแล้ว กลุ่มธุรกิจสัมพันธ์ฯ ยังอ้างถึงการค้นพบหลักฐานซากดึกดำบรรพ์ของควายยุโรปยุคก่อนประวัติศาสตร์ชนิด Bubalus murrensis โดยเสนอแนะว่า ควายเมดิเตอร์เรเนียนอิตาลีอาจมีวิวัฒนาการชาติพันธุ์ต่างไปจากควายอินเดียและมีต้นกำเนิดในอิตาลีอยู่แล้ว ส่วนทฤษฎีที่สี่กล่าวว่า ชาวอาหรับเป็นผู้นำควายจากเมโสโปเตเมียเข้าสู่ตะวันออกใกล้ จากนั้นบรรดาผู้แสวงบุญและนักรบครูเสดที่เดินทางกลับยุโรปจึงนำควายเข้ามาเลี้ยงด้วย

 พื้นที่การผลิต 
ในอิตาลี เนยแข็งชนิดนี้ได้รับการผลิตทั่วประเทศโดยใช้น้ำนมควายบ้านพันธุ์เมดิเตอร์เรเนียนอิตาลี ส่วน "มอซซาเรลลาควายคัมปาเนีย" มีพื้นที่การผลิตไล่ตั้งแต่กรุงโรมในแคว้นลัตซีโยไปจนถึงแขวงเปสตุมใกล้เมืองซาแลร์โนในแคว้นคัมปาเนีย รวมถึงในจังหวัดฟอจจาของแคว้นปุลยาและเขตเทศบาลเมืองเวนาโฟรของแคว้นโมลีเซ อุตสาหกรรมมอซซาเรลลาควายทำรายได้ประมาณ 300 ล้านยูโรต่อปี ได้ผลผลิต 33,000 ตันต่อปี ร้อยละ 16 ในจำนวนนี้ส่งออกไปยังต่างประเทศ (ส่วนใหญ่คือประเทศในสหภาพยุโรป) โดยฝรั่งเศสและเยอรมนีเป็นผู้นำเข้ารายใหญ่ แต่การส่งไปจำหน่ายยังรัสเซียและญี่ปุ่นก็กำลังขยายตัว

นอกเหนือจากอิตาลีซึ่งเป็นแหล่งกำเนิดแล้ว ยังมีผู้ผลิตมอซซาเรลลาควายในอีกหลายประเทศทั่วโลก เช่น สวิตเซอร์แลนด์, สหรัฐอเมริกา, ออสเตรเลีย, เม็กซิโก, บราซิล, แคนาดา, จีน,http://www.chinadaily.com.cn/m/yunnan/cultureindustry/2013-12/13/content_17177218.htm ญี่ปุ่น, เวเนซุเอลา, อาร์เจนตินา, สหราชอาณาจักร, ไอร์แลนด์, สเปน, โคลอมเบีย, ไทย, อิสราเอล, อียิปต์, อินเดีย, แอฟริกาใต้ โดยมีการใช้น้ำนมจากควายบ้านพันธุ์อื่น ๆ ในการผลิตด้วย

 การใช้ 
โดยทั่วไปนิยมรับประทานมอซซาเรลลาควายกับคัลโซเน, ผัก, สลัดมะเขือเทศและใบโหระพา, ขนมปังปิ้งและแอนโชวี หรือรับประทานเปล่า ๆ กับน้ำมันมะกอก
# คาสึมิ (โปเกมอน)
คาสึมิ  หรือชื่อภาษาอังกฤษว่า มิสตี้  เป็นตัวละครเอกของโปเกมอนฉบับอนิเมะ

 ประวัติ 
ชื่นชอบโปเกมอนประเภทน้ำ แต่เกลียดโปเกมอนประเภทแมลง เธอเป็นยิมลีดเดอร์แห่งฮานาดะยิมผู้ใช้โปเกมอนน้ำ เธอมีพี่น้อง 4 คน โดยเธอเป็นน้องคนเล็กสุด

 โปเกมอนของคาสึมิ 
 อยู่ในการหมุนเวียน 
 ฮิโตเดมัน
 สตาร์มี่
 โคดัก
 เนียวโรโมะ → เนียวโรโซ → เนียวโรโทโน
 เกียราดอส ↔ เมก้าเกียราดอส
 ไข่โปเกมอน → รูริริ
 อุเด็ปโป

 อยู่ที่ฮานาดะยิม 
 โทซาคินโต้
 แทตทู
 ซันนีโกะ
 เลิฟคัส

 ปล่อยไปแล้ว 
 ไข่โปเกมอน → โทเกปี้ → โทเกจิก

หมายเหตุ: เครื่องหมาย → หมายถึง พัฒนาร่างเป็น / เครื่องหมาย ↔ หมายถึง พัฒนาร่างเมก้า

 แหล่งข้อมูลอื่น 
 ข้อมูลคาสึมิ ใน Bulbapedia
# ทาเคชิ (โปเกมอน)
ทาเคชิ  หรือชื่อภาษาอังกฤษว่า บร็อก  เป็นตัวละครเอกของโปเกมอนฉบับอนิเมะ

 ประวัติ 
เป็นยิมลีดเดอร์แห่งนิบิยิมผู้ใช้โปเกมอนหิน ทาเคชิเป็นคนเจ้าชู้และทำอาหารเก่งไม่ว่าจะเป็นอาหารคนหรืออาหารโปเกมอน โดยเขามีความฝันที่จะเป็นโปเกมอนบรีดเดอร์ และต่อมามีความฝันจะเป็นโปเกมอนด็อกเตอร์

 โปเกมอนของทาเคชิ 
 อยู่ที่ตัว 
 อิวาร์ก → ฮากาเนล ↔ เมก้าฮากาเนล
 คุนุกิดามะ → ฟอเรโทส
 ฮัตสึโบ → ฮัสแบร์โร่ → รุนปัปปะ
 มิซุโกโร่ → นูมาคุโร่
 เกรกเกิล
 ไข่โปเกมอน → พินพูคุ → ลัคกี → แฮปปีนาส

 อยู่ที่นิบิยิม / บ้าน 
 อิชิทสึบุเตะ
 ซูแบต → โกลแบต → โครแบต
 อุโซฮาจิ → อูซกกี้
 คุวาวะ

 คืน 
 โรคอน

หมายเหตุ: เครื่องหมาย → หมายถึง พัฒนาร่างเป็น / เครื่องหมาย ↔ หมายถึง พัฒนาร่างเมก้า

 แหล่งข้อมูลอื่น 
 ข้อมูลทาเคชิ ใน Bulbapedia
# ฮารุกะ (โปเกมอน)
ฮารุกะ  หรือชื่อภาษาอังกฤษว่า เมย์  เป็นตัวละครเอกของโปเกมอนฉบับอนิเมะ

 ประวัติ 
เป็นโปเกมอนโคออดิเนเตอร์ผู้มีบ้านเกิดอยู่ที่เมืองโทกะ พี่สาวของมาซาโตะ มีนิสัยชอบกินมาก เธอเป็นลูกของยิมลีดเดอร์แห่งโทกะยิม
 
 โปเกมอนของฮารุกะ 
 อยู่ในการหมุนเวียน 
 อาชาโม → วาคาชาโม → บาชาโม
 เคมุตโสะ → คาราซาลิส → อาเกฮันท์
 เอเนโกะ
 ฟุชิกิดาเนะ → ฟุชิกิโซ → ฟุชิกิบานะ
 กอนเบ
 เซนิกาเมะ → คาเมล
 ไข่โปเกมอน → อีวุย → เกลเซีย

หมายเหตุ: เครื่องหมาย → หมายถึง พัฒนาร่างเป็น

 แหล่งข้อมูลอื่น 
 ข้อมูลฮารุกะ ใน Bulbapedia
# โซเดียมไซยาไนด์
โซเดียมไซยาไนด์  มีสูตรเคมีคือ NaCN มีลักษณะเป็นของแข็งสีขาว ละลายน้ำได้ นิยมใช้ในอุตสาหกรรมเหมืองแร่ทอง โซเดียมไซยาไนด์มีความเป็นพิษสูงมาก มีกลิ่นจาง ๆ คล้ายอัลมอนด์ แต่การได้กลิ่นนี้ขึ้นอยู่กับลักษณะทางพันธุกรรม เมื่อผสมกับกรดจะได้แก๊สพิษ ไฮโดรเจนไซยาไนด์
 NaCN + H2SO4  →  HCN +  NaHSO4

 การผลิต 
เดิมโซเดียมไซยาไนด์ได้จากการกระบวนการแคสต์เนอร์–เคลล์เนอร์ ซึ่งเป็นการทำปฏิกิริยาระหว่างโซเดียมเอไมด์กับคาร์บอน:
 NaNH2  +  C   →   NaCN  +  H2

ต่อมา การผลิตโซเดียมไซยาไนด์ได้จากการทำปฏิกิริยาระหว่างไฮโดรเจนไซยาไนด์กับโซเดียมไฮดรอกไซด์:Andreas Rubo, Raf Kellens, Jay Reddy, Norbert Steier, Wolfgang Hasenpusch "Alkali Metal Cyanides" in Ullmann's Encyclopedia of Industrial Chemistry 2006 Wiley-VCH, Weinheim, Germany. 
HCN  +  NaOH   →   NaCN  +  H2O

ในปี ค.ศ. 2006 มีการประมาณการว่าทั่วโลกผลิตโซเดียมไซยาไนด์จำนวนกว่า 500,000 ตัน

 ความเป็นพิษ 

โซเดียมไซยาไนด์เป็นสารยับยั้งการหายใจระดับเซลล์ โดยมีผลต่อเอนไซม์ไซโตโครม ซี ออกซิเดสในไมโตคอนเดรีย ทำให้เซลล์ไม่สมารถใช้ออกซิเจนในการหายใจได้ เกิดภาวะเลือดเป็นกรดแล็กติก ทำให้กล้ามเนื้อล้า หายใจตื้น หมดสติและเสียชีวิต ขนาดของโซเดียมไซยาไนด์ที่ทำให้เสียชีวิตอยู่ที่ 200–300 มิลลิกรัม

โซเดียมไซยาไนด์สามารถขจัดความเป็นพิษได้ด้วยไฮโดรเจนเพอร์ออกไซด์ (H2O2) โดยจะได้โซเดียมไซยาเนตและน้ำเป็นผลิตภัณฑ์:
NaCN  +  H2O2  →  NaOCN  +  H2O
# มุซาชิ (โปเกมอน)
มุซาชิ  หรือชื่อภาษาอังกฤษว่า เจสซี่  เป็นตัวละครร้ายของโปเกมอนฉบับอนิเมะ

 ประวัติ 
มุซาชิเป็นลูกสาวของสมาชิกแก๊งร็อคเก็ตคนหนึ่งที่ชื่อ “มิยาโมโตะ” มิยาโมโตะเป็นสมาชิกฝีมือดีที่ใกล้ชิดกับเบื้องบนของแก๊ง เธอรักมุซาชิมากและพยายามทำงานหนักเพื่อหาเลี้ยงเธอ แต่เมื่อครั้งมุซาชิอายุ 5 ขวบ มิยาโมโตะได้รับภารกิจให้ไปจับมิวด้วยเบาะแสระดับสุดยอดที่เธอมี แต่หลังจากนั้นเธอก็ประสบเหตุหิมะถล่มและไม่มีใครได้พบเห็นเธออีก

มุซาชิที่กลายเป็นเด็กกำพร้าอย่างกะทันหันก็ถูกส่งไปที่บ้านสงเคราะห์เด็กที่ยากจน ถึงขั้นในฤดูหนาวเธอต้องกินหิมะประทังความหิว เมื่อถึงวัยที่เธอจะต้องตั้งต้นชีวิตของตนเอง มุซาชิใฝ่ฝันจะเป็นนางพยาบาลโปเกมอน แต่ก็ต้องอกหักเพราะเธอไม่มีเงินเรียน จึงต้องระเห็จไปเรียนกับลักกี้ในโรงเรียนโปเกมอนพยาบาลแทน ถึงอย่างนั้นมุซาชิก็มีฝีมือในการทำแผลโปเกมอนเป็นอย่างดีถึงขั้นช่วยสอนลักกี้ตัวอื่นๆ อีกด้วย แต่เพราะเธอไม่ใช่โปเกมอนเหมือนลักกี้ เธอจึงไม่มีท่า ร้องเพลง ให้โปเกมอนผู้ป่วยหลับได้ สุดท้ายเธอจึงเรียนไม่จบหลักสูตร

ในวันมอบประกาศนียบัตร มุซาชิได้แต่เพียงแพ็คกระเป๋าเดินกลับบ้านโดยที่ไม่ได้เข้าร่วมพิธี แต่ก่อนที่จะจากไป ลักกี้เพื่อนสนิทของเธอก็ตามมายื่นหมวกพยาบาลให้ แต่มุซาชิปฏิเสธไม่รับ ลักกี้จึงกะเทาะจี้รูปไข่ที่เพิ่งได้รับเป็นใบประกาศจบการศึกษาเป็นสองชิ้น และมอบครึ่งหนึ่งให้มุซาชิเพื่ออนาคตหากเจอกันอีก ทั้งสองจะจำกันและกันได้

เธอเป็นโปเกมอนโคออดิเนเตอร์ (แคนดี้ มุซาชิน่า) และโปเกมอนเพอร์ฟอร์เมอร์ (มุซาวี่)

 โปเกมอนของมุซาชิ 
 อยู่ที่ตัว 
 โซนานส์
 ฮาบูเนค
 ยันยันมา → เมกะยันมา
 โคโรโมริ
 พูรูริล
 บาเค็จจะ → พัมพ์จิน

 เดินทางด้วยกัน 
 เนียส ↔ เคียวไดแมกซ์เนียส
 โรตอม ↔ โปเกเด็กซ์โรตอม

 ปล่อยไปแล้ว 
 อาร์โบ → อาร์บ็อก
 เคมุตโสะ → มายูลด์ → โดคุเคล
 มิมิคคิว

 แลกเปลี่ยน 
 เบโรรินกา
 คูชีท

 วิวัฒนาการกับโปเกมอนอีกตัว 
 เชลเดอร์

 เคยอาศัยอยู่ด้วยกัน 
 คิเทรุกุมะ
 นุยโกะกุมะ

หมายเหตุ: เครื่องหมาย → หมายถึง พัฒนาร่างเป็น

 แหล่งข้อมูลอื่น 
 ข้อมูลมุชาชิ ใน Bulbapedia
# เซเรน่า (โปเกมอน)
เซเรน่า  เป็นตัวละครเอกของโปเกมอนฉบับอนิเมะ

 ประวัติ 
เด็กสาวจากอาซาเมะทาวน์ผู้ชื่นชอบเรื่องแฟชั่น ลูกของนักแข่งไซฮอร์นเรซ มีนิสัยกลัวผี เซเรน่าได้ออกเดินทางไปกับพวกซาโตชิ แล้วได้ลงแข่งขันไตรโปคาลอนในฐานะโปเกมอนเพอร์ฟอร์เมอร์ ความฝันของเธอคือการเป็นผู้ชนะในไตรโปคาลอน แล้วได้เป็นคาลอสควีน

 โปเกมอนของเซเรน่า 
 อยู่ที่ตัว 
 ฟ็อกโกะ → เทลนาร์ → มาฟ็อกซี
 ยันชัม
 อีวุย → นิมเฟีย

หมายเหตุ: เครื่องหมาย → หมายถึง พัฒนาร่างเป็น

 แหล่งข้อมูลอื่น 
 ข้อมูลเซเรน่า ใน Bulbapedia
# ฮิคาริ (โปเกมอน)
ฮิคาริ  หรือชื่อภาษาอังกฤษว่า ดอว์น  เป็นตัวละครเอกของโปเกมอนฉบับอนิเมะ

 ประวัติ 
เป็นโปเกมอนโคออดิเนเตอร์ผู้มีบ้านเกิดอยู่ที่ฟุตาบะทาวน์ เพื่อนๆให้ฉายาว่าพิคาริ เธอเป็นลูกของท็อปโคออดิเนเตอร์ มีนิสัยชอบแต่งตัวสวย แต่ชอบคิดมาก

 โปเกมอนของฮิคาริ 
 อยู่ที่ตัว 
 พจจามะ
 มิมิโรล
 พาจิริซึ
 อูริมู → อิโนมู → แมมมู
 ไข่โปเกมอน → ฮิโนอาราชิ → แม็กมาราชิ
 โทเงคิส

 อยู่ระหว่างการฝึกฝน 
 เอพาม → เอเทโบส

 แลกเปลี่ยน 
 บุยเซล

หมายเหตุ: เครื่องหมาย → หมายถึง พัฒนาร่างเป็น

 แหล่งข้อมูลอื่น 
 ข้อมูลฮิคาริ ใน Bulbapedia
# โคจิโร่ (โปเกมอน)
โคจิโร่  หรือชื่อภาษาอังกฤษว่า เจมส์  เป็นตัวละครร้ายของโปเกมอนฉบับอนิเมะ

 ประวัติ 
โคจิโร่เป็นทายาทเพียงคนเดียวของตระกูลมหาเศรษฐี เขาถูกบังคับให้เข้าสังคมไฮโซตั้งแต่เด็ก และถูกยัดเยียดให้เรียนสารพัดโดยที่เขาไม่ได้ชอบ ที่สำคัญยังถูกจับให้หมั้นหมายกับรูมิกะ ตอนแรกโคจิโร่เหมือนจะมีใจยินยอมแต่งงานกับเธอ แต่หลังจากทนความ “เยอะ” ของเธอไม่ไหว โคจิโร่จึงหนีออกจากบ้านโดยละทิ้งฐานะคุณหนูผู้สูงส่งไว้ข้างหลังทั้งหมด

 โปเกมอนของโคจิโร่ 
 อยู่ที่ตัว 
 มาเนเน
 มัสคิปปา
 เดธมาส
 โมโรบาเรรุ
 มาอีกะ
 โมรุเปโกะ

 เดินทางด้วยกัน 
 เนียส ↔ เคียวไดแมกซ์เนียส
 โรตอม ↔ โปเกเด็กซ์โรตอม

 อยู่ระหว่างการฝึกฝน 
 ซาโบเนีย

 อยู่ที่บ้าน 
 การ์ดี้ (การ์จัง)

 อยู่กับญาติ 
 ชิรีน

 ปล่อยไปแล้ว 
 โดกาซ → มาตาโดกัซ
 คอยคิง → เกียราดอส
 อุซึดง → อุซึบ็อท
 ฮิโดอิเดะ

 แลกเปลี่ยน 
 อุซึดง → อุซึบ็อท

 เคยอาศัยอยู่ด้วยกัน 
 คิเทรุกุมะ
 นุยโกะกุมะ

หมายเหตุ: เครื่องหมาย → หมายถึง พัฒนาร่างเป็น

 แหล่งข้อมูลอื่น 
 ข้อมูลโคจิโร่ ใน Bulbapedia
# ไอริส (โปเกมอน)
ไอริส  เป็นตัวละครเอกของโปเกมอนฉบับอนิเมะ

 ประวัติ 
ชื่นชอบโปเกมอนประเภทมังกร แต่ไม่ชอบโปเกมอนประเภทน้ำแข็ง เป็นสาวน้อยน่ารัก ผู้มีความกระฉับกระเฉงคล่องแคล่วว่องไว ปีนต้นไม้เก่ง ราวกับเป็นสาวน้อยจ้าวป่า ความฝันของเธอคือการได้เป็นดราก้อนมาสเตอร์

 โปเกมอนของไอริส 
 อยู่ที่ตัว 
 คิบาโกะ → โอโนนโดะ → โอโนโนคุส
 โมกุริว → โดริวซึ
 เอมอนกา
 ไคริว
 ฟุคามารุ

 เดินทางด้วยกัน 
 โรตอม ↔ โปเกเด็กซ์โรตอม

หมายเหตุ: เครื่องหมาย → หมายถึง พัฒนาร่างเป็น

 แหล่งข้อมูลอื่น 
 ข้อมูลไอริส ใน Bulbapedia
# ทากูมะ อาซาโนะ
ทากูมะ อาซาโนะ (เกิด: 10 พฤศจิกายน ค.ศ. 1994) นักฟุตบอลอาชีพชาวญี่ปุ่น ปัจจุบันลงเล่นในตำแหน่งกองหน้า#ปีก และกองหน้า ให้กับเฟาเอ็ฟเอ็ล โบคุม สโมสรในบุนเดิสลีกา และทีมชาติญี่ปุ่น

ประวัติ
ทากูมะ อาซาโนะ เกิดที่เมืองโคโมโนะ จังหวัดมิเอะ บนเกาะฮนชู ในครอบครัวที่มีพี่น้องถึง 7 คน โดยเป็นลูกที่ 6 ของครอบครัว อาซาโนะเริ่มเล่นฟุตบอลโดยมีพี่ชายเป็นแรงบันดาลใจ ก่อนจะเข้าศึกษาต่อในระดับชั้นมัธยมปลายในโรงเรียนที่มีชื่อเสียงทางด้านฟุตบอล คือ โรงเรียนเทคนิคยกกาอิจิจูโอ และกลายเป็นนักฟุตบอลดาวรุ่งในเวลาไม่นาน จนกระทั่งได้เข้าเป็นผู้เล่นของซานเฟรซ ฮิโรชิมะ ขณะอายุ 18 ปี เมื่อเดือนมกราคม ค.ศ. 2013 และได้แชมป์เจลีก 2 สมัย รวมถึงแชมป์ซูเปอร์คัพ  4 สมัย กลายเป็นนักฟุตบอลดาวรุ่งที่น่าจับตามอง ได้รับรางวัลดาวรุ่งยอดเยี่ยมประจำปี ค.ศ. 2015 รวมถึงติดทีมชาติญี่ปุ่นในปีเดียวกัน อาซะโนะได้รับฉายาจากสื่อมวลชนในญี่ปุ่นและเพื่อนร่วมสโมสรว่า "เดอะจากัวร์"  จากความรวดเร็ว ซึ่งทุกครั้งที่ยิงประตูได้ อาซาโนะจะแสดงท่าทางดีใจด้วยท่าตะปบเหยื่อคล้ายเสือจากัวร์จนกลายเป็นเอกลักษณ์ส่วนตัว  

ในการแข่งขันเอเอฟซีแชมเปียนส์ลีก 2016 อาซาโนะได้เป็นผู้ทำประตูให้กับต้นสังกัดถึง 2 ประตู ในนาทีที่ 42 และ 55 ในการเล่นกับบุรีรัมย์ ยูไนเต็ด จากประเทศไทย โดยซานเฟรซ ฮิโรชิมะเป็นฝ่ายชนะไป 3–0 

ในกลางปี ค.ศ. 2016 ทากูมะ อาซาโนะ ได้เป็นที่ฮือฮาเมื่อตกเป็นข่าวว่าอาร์เซนอล สโมสรระดับใหญ่ในพรีเมียร์ลีกให้ความสนใจ และได้ย้ายมาร่วมสโมสรอย่างถาวรหลังจากนั้นไม่นาน โดยมีค่าตัวประมาณ 5 ล้านปอนด์ ถือเป็นผู้เล่นชาวญี่ปุ่นคนที่ 3 ของอาร์เซนอลต่อจากจุนอิจิ อินาโมโตะ และเรียว มิยาอิจิ แต่ทว่าอาซาโนะยังมิได้มีใบอนุญาตทำงานในอังกฤษ เพราะเล่นให้กับทีมชาติญี่ปุ่นไม่เพียงพอ อาร์เซนอลจึงได้ปล่อยตัวในแบบยืมให้แก่ชตุทการ์ท ในเยอรมนี เป็นเวลาหนึ่งฤดูกาล 

ในการแข่งขันฟุตบอลโลก 2018 รอบคัดเลือก โซนเอเชีย  รอบ 12 ทีมสุดท้าย เมื่อวันที่ 1 กันยายน ค.ศ. 2016 ที่สนามกีฬาไซตามะ 2002 ที่ทีมชาติญี่ปุ่นแพ้ต่อสหรัฐอาหรับเอมิเรตส์ไป 1–2 ซึ่งผลการแข่งขันครั้งนี้ได้ตกเป็นที่วิพากษ์วิจารณ์อย่างกว้างขวางในการทำหน้าที่ของผู้ตัดสิน อาซาโนะเป็นตัวสำรองถูกเปลี่ยนตัวลงมาในครึ่งหลัง เป็นผู้โหม่งลูกบอลข้ามเส้นประตูไปแล้วในนาทีที่ 77 แต่ทว่าผู้รักษาประตูสหรัฐอาหรับเอมิเรตส์ยังปัดออกมาได้นั้น ผู้ตัดสินไม่ได้ยกให้เป็นประตู ไม่เช่นนั้นญี่ปุ่นจะตามตีเสมอได้ในลูกนี้ แต่อาซาโนะมายิงประตูได้อีกหนึ่งลูก ในนัดถัดมาในวันที่ 6 กันยายน ในการพบกับทีมชาติไทย ที่สนามราชมังคลากีฬาสถาน ด้วยการเป็นผู้เล่นตัวจริง ในนาทีที่ 75 นับเป็นลูกที่ 2 ของญี่ปุ่นในครั้งนี้ ทำให้ญี่ปุ่นชนะไป 0–2หน้า 17 ต่อหน้า 19 กีฬา, ช้างศึกต้านไม่ไหวพ่ายซามูไร. เดลินิวส์ฉบับที่ 24,436: วันพุธที่ 7 กันยายน พ.ศ. 2559 ขึ้น 6 ค่ำ เดือน 10 ปีวอก
# ต่อมน้ำเหลือง
ต่อมน้ำเหลือง หรือ ปุ่มน้ำเหลืองศัพท์บัญญัติราชบัณฑิตยสถาน . เรียกข้อมูลวันที่ 13 ธันวาคม พ.ศ. 2560.  เป็นอวัยวะรูปทรงรีหรือมนของระบบน้ำเหลือง ซึ่งมีอยู่หลายจุดในร่างกายเช่นที่บริเวณรักแร้และกระเพาะโดยเชื่อมอยู่กับท่อน้ำเหลือง ต่อมน้ำเหลืองเป็นที่อยู่ของเซลล์บีและเซลล์ทีตลอดจนเซลล์ภูมิคุ้มกันอื่น ๆ ถือเป็นอวัยวะที่สำคัญและจำเป็นในการทำให้ระบบภูมิคุ้มกันทำงานอย่างเป็นปกติ ทำหน้าที่เป็นตัวกรองอนุภาคแปลกปลอมและเซลล์มะเร็ง อย่างไรก็ตาม ต่อมน้ำเหลืองไม่สามารถจัดการกับสารพิษต่าง ๆ ได้ ซึ่งการจัดการกับพิษต่าง ๆ นั้นเป็นหน้าที่ของตับและไต

ต่อมน้ำเหลืองอาจเกิดการอักเสบหรือโตได้จากการอักเสบและติดเชื้อที่แพร่มาจากคอหอยอักเสบแม้เพียงเล็กน้อยหรือจากการจัดการกับมะเร็ง